[bookmark: _GoBack]แนวปฏิบัติการจัดการเรื่องร้องเรียนการทุจริตเทศบาลตำบลหนองพ้อ
ขั้นตอนแนวทางปฏิบัติการจัดการเรื่องร้องเรียนการทุจริตของเจ้าหน้าที่
1.ช่องทางการร้องเรียน
	1) ส่งข้อร้องเรียนหรือหนังสือร้องเรียนด้วยตนเองโดยตรง ที่ศูนย์ปฏิบัติการต่อต้านด้านการทุจริต เทศบาลตำบลหนองพ้อ ตำบลควนขนุน อำเภอควนขนุน จังหวัดพัทลุง 
	2) ร้องเรียนทางโทรศัพท์  074- 673812 โทราสาร 074- 673813 แจ้งศูนย์ปฏิบัติการต่อต้านการทุจริต เทศบาลตำบลหนองพ้อ 
	3) ร้องเรียนผ่านทางเว็บไซด์เทศบาลตำบลหนองพ้อ www.nongpor.go.th หรือทาง Facebook เทศบาลตำบลหนองพ้อ จังหวัดพัทลุง
	4) ทางไปรษณีย์ ส่งเรื่องร้องเรียนที่ ศูนย์ปฏิบัติการต่อต้านการทุจริตเทศบาลตำบลหนองพ้อ       เลขที่ 111 ม.3 ตำบลควนขนุนอำเภอควนขนุน จังหวัดพัทลุง 93110
	5) ร้องเรียนผ่านกล่องแสดงความคิดเห็น ซึ่งติดไว้หน้าอาคารที่ทำการ เทศบาลตำบลหรนองพ้อ ตำบลควนขนุน
2.ขั้นตอนการจัดการเรื่องร้องเรียนการทุจริตของเจ้าหน้าที่
	1) ให้ศูนย์ปฏิบัติหารต่อต้านการทุจริตเทศบาลตำบลหนองพ้อเป็นหน่วยงานหลักในการรับเรื่องร้องเรียน
	2) เมื่อได้รับเรื่องร้องเรียนให้ผู้อำนวยการศูนย์ปฏิบัติการต่อต้านการทุจริตรวบรวมข้อร้องเรียนเสนอผู้บังคับบัญชาตามลำดับ ในกรณีเป็นลักษณะบัตรสนเท่ห์ให้พิจารณาเฉพาะรายที่มีลักษณะตามที่กำหนดในประกาศนี้
	3) กรณีที่นายกเทศมนตรี เห็นสมควรให้แต่งตั้งคณะกรรมการสอบสวนข้อเท็จจริงหรือมอบหมายให้ผู้ใดตรวจสอบข้อเท็จจริง ให้ศูนย์ปฏิบัติการต่อต้านการทุจริตเทศบาลตำบลหนองพ้อ ดำเนินการคำสั่งนั้น
	4) ให้คณะกรรมการสอบสวนข้อเท็จจริงที่ได้รับแต่งตั้ง มีหน้าที่รวบรวมข้อเท็จจริงที่เกี่ยวข้อง และพิจารณาไต่สวนหาข้อเท็จจริงว่าด้วยเรื่องร้องเรียนมีมูลความจริงหรือไม่เพียงใด โดยให้ดำเนินการให้แล้วเสร็จโดยเร็ว พร้อมทั้งทำความเห็นเสนอนายกเทศมนตรี ว่ามีการกระทำทุจริตและประพฤติมิชอบเกิดขึ้นหรือไม่และเป็นการกระทำผิดวินัยหรือไม่ หากกรณีไม่มีมูลที่ควรกล่าวหาให้เสนอความเห็นต่อนายกเทศมนตรี และยุติเรื่อง
	5) ในการพิจารณาไต่สวนข้อเท็จจริงให้ดำเนินการอย่างลับ และต้องเปิดโอกาสให้เจ้าหน้าที่ที่ถูกกล่าวหาพิสูจน์ข้อเท็จจริงอย่างเป็นธรรม
	6) ให้คณะกรรมการสอบสวนข้อเท็จจริงรายงานผลการสอบสวนต่อนายกเทศมนตรีภายในสามสิบวันนับแต่วันที่ได้รับการแต่งตั้ง หากมีเหตุผลความจำเป็นที่มิอาจหลีกเลี่ยงได้ คณะกรรมการฯ อาจเสนอขยายระยะเวลาดำเนินการต่อนายกเทศมนตรี โดยเสนอขอขยายระยะเวลาได้ไม่เกินสองครั้ง ครั้งละไม่เกินสิบห้าวัน
	7) เมื่อมีการดำเนินการเบื้องต้นประการใดให้ศูนย์ปฏิบัติการต่อต้านการทุจริตแจ้งให้ผู้ร้องเรียนทราบภายในสิบห้าวัน เว้นแต่กรณีที่ผู้ร้องเรียนไม่ให้ข้อมูลที่สามารถติดต่อกลับไปยังผู้ร้องเรียนได้
	8) ในกรณีที่ข้อร้องเรียนเป็นเรื่องนอกเหนืออำนาจการพิจารณาของเทศบาลตำบลหนองพ้อ          ให้ดำเนินการดังนี้
		8.1) ส่งต่อเรื่องร้องเรียนไปยังหน่วยงานที่เกี่ยวข้องโดยตรง ในกรณีที่ข้อร้องเรียนระบุถึงชื่อหน่วยงานนั้นๆ ถือเป็นการสิ้นสุดกระบวนการตอบสนองต่อข้อร้องเรียน
		8.2) ส่งเรื่องร้องเรียนยังผู้ร้องเรียน กรณีที่ผู้ร้องเรียนไม่ได้ระบุถึงหน่วยงานที่เกี่ยวข้องโดยตรง พร้อมชี้แจงเหตุผล และชี้แจงเหตุผล และแจ้งให้ผู้ร้องเรียนทราบถือเป็นการสิ้นสุดกระบวนการตอบสนองต่อข้อร้องเรียน


	
